LidanRubinov/Halacha-QA huggingface dataset:
שאלה: שליחת sms לפני שבת עם תזמון לשבת: אהלן, אני רוצה לשלוח הודעת SMS לחברה ולשלוח את ההודעה באמצע השבוע אבל שהיא תגיע ליעד ביום שבת. לדוגמא. אני מגדיר שההודעה תישלחת ביום שבת בשעה 14:00 בצהריים האם זה מותר לשלוח הודע הכזאת?
תשובה: למה שתרצי שההודעה תגיע לחברה בעיצומו של יום השבת, ובכך להעמיד אותה בניסיון?
שאלה: מוסריות - קבורת מתאבד מחוץ לגדר: לרב, נתקלתי במאמר בעניין קבורה מחוץ לגדר של אנשים שהחליטו לשלוח יד בנפשם והעניין התחיל להטריד אותי מבינה עקרונית מוסרית. מדוע אדם כזה הוא יוצא דופן? באם הכלל הזה היה מוכל על כל מי שעבר על איסור יהרג ובל יעבור, הייתי יכולה להבין שאולי זה לחזק את חומרת העניין, אבל הדין הזה נכון למקרה הספציפי הזה בלבד. אם לדבר על קדושת החיים, רוצח נוטל נפש באותה מידה, וגילוי עריות (בכפיה) מייצר מתים מהלכים. מדוע בחרו לנהוג כך רק עם אדם שנוטל נפשו שלו? מה גם שבפועל מי שניזוק הם האנשים שהותיר אחריו. כמובן שחשבתי גם על חוסר היכולת לחזור בתשובה על מעשה כזה אבל אדם שרצח ולא חזר בתשובה הרי גרוע מזה שמנע מעצמו את האפשרות מלכתחילה. אני לא יכולה לא לחשוב שאולי זה תוצאה של פחד וחשש אנושי מהתופעה ומחוסר האונים מולה, מראש
תשובה: באופן עקרוני, ישנה הלכה הקובעת שאין קוברין רשע אצל צדיק. ואכן, גם מי שרצח או נהג בצורה איומה בחייו ראוי שלא ייקבר ביחד עם כלל ישראל, אלא "מחוץ לגדר". לא נוהגים כך בפועל, מסיבות שונות, אולם כך היה ראוי להיות, ומבחינה זו אדם השולח יד בנפשו הוא חלק מקבוצה ולא קבוצה ייחודית. הוא אינו "יוצא גדר (דופן)". אכן, מעניין לנתח למה המשיכו את הדבר רק ביחס לאדם השולח יד בנפשו, ונראה כי זה היה חלק מניסיון למנוע את התופעה הזו. רציחות כנראה היו נדירות מאוד מאוד בחברה היהודית, ואילו שליחת יד בנפש התפשטה לעתים כמו מגפה, ואפשר שבשל כך נוהל מאבק קשה נגד זה. נכון גם שכיום הדבר אינו נהוג, ופוסקי ההלכה רגישים גם לצד השני של המטבע   המצוקה הנוראה שהובילה להתאבדות שהיא על גבול האונס   ובשל כך מתייחסים לאפשרות שמא המתאבד התחרט בשלב בו לא ניתן היה כבר להתחרט, ועל סמך אפשרות זעירה זו הקבורה נעשית ביחד. ושלא נדע
שאלה: גיור בזמן התיכון: שמי א ואני תלמידת כיתה יב, בחודש נובמבר אחגוג את יום הולדתי ה-18 (הבנתי שבגיל הזה אפשר לעבור גיור ללא תלות בהורים, ההורים שלי מאוד תומכים שאעבור גיור אבל אני מעדיפה לא להעיק). כל חיי ראיתי את עצמי יהודיה וחשוב לי לעבור גיור כדי להרגיש שלמה עם עצמי. למרות זאת אני חלוקה בדעתי כיוון שאני חוששת שהלימודים בתיכון והפעילויות בהם אני עוסקת אחר הצהריים(אני פעילה בתנועת נוער) לא יאפשרו לי להשקיע את כולי בגיור והדבר האחרון שאני רוצה זה לעצור את הגיור באמצע. אשמח לעצה. יום טוב ו מראש.
תשובה: ברוכה הבאה, גיור הוא ענין של רגע אחד בו האדם מקבל על עצמו להצטרף לעם ישראל ולשמור את כל מצוות ה. כיוון ששמירת מצוות היא דבר מאד מכביד בחיי היום יום, ואין מכך דרך חזרה, לכן מצפים ובוחנים את האדם שהוא אכן יודע לקראת מה הולך (לכן חייבים ללמד אותו דוגמאות לעונשי תורה קיצוניים) ובעיקר לבדוק אם הוא שלם בהחלטתו ובכוונתו לשמור תורה ומצוות. לכן הצעתי לך היא כבר כעת לקיים מצוות בסיסיות: 1. כשרות - תקפידי לאכול רק אוכל כשר גם במקום וגם בזמן. אם זה קשה לעשות זאת בבית אז לפחות תקפידי באופן מוחלט מחוץ לבית (אם אצל הוריך האוכל אינו כך אז אחרי הגיור לא תוכלי להקל גם לא בביתם) 2. שבת - תקפידי כבר מעכשיו שלא לחלל שבתות. 3. צניעות - כל נגיעה בבנים אסורה - תקפידי על כך כבר כעת. אם בעוד כמה חודשים, בסוף התיכון, תגיעי לבית הדין ותבקשי להתגייר אחרי שהצלחת במשימה זו - אכן הדברים יגיעו אליך בקלות יתירה. אם לאחר זאת תחליטי שלא להתגייר - תשארי אשה נאמנה לה  אוהבת ישראל. על פי הנחיות הקב"ה לאדם הראשון - כולם צריכים להקפיד על איסורי בסיסיים שמשמרים את חברת האדם בעולם (איסור רציחה ואיסור גזל וחובת נאמנות לאשתו ועוד) על מי שהוא יהודי מוטלות עשרות חובות נוספות כמו שמירת שבת, הקפדה על אוכל כשר, חיי משפחה רק אחרי קידושין ועוד) ובהצלחה דוד לוי לשאלות נוספות 098987548 ובהצלחה
שאלה: תיקון על הילדות: בילדותי ( מגיל 10-11 בערך) הייתי נורא שובבה. הייתי לוקחת להורים פה ושם כסף, כמובן בלי ידיעתם. הייתי גם לוקחת לעוד אנשים עוד דברים. כאשר הגעתי לגיל 11.5 בערך הבנתי איזה מעשה רע אני עושה והפסקתי לגמרי-לא לקחת כלום בלי לשאול,אפילו לא ממתקים שזה דבר שלרוב אפשר לקחת בלי לשאול. בשנה האחרונה, ובעיקר עכשיו, קצת לפני יום כיפור,העיניין הזה מתריד אותי. אני רוצה להשיב את מה שלקחתי אבל אין לי דרך. מה אני יכולה לעשות? האם אני יכולה לשים סכום כסף ( 50 שקל או יותר ) בצדקה במקום?
תשובה: אינך חייבת על כל מה שנעשה לפני גיל 12 - גיל כניסה למצוות. מכל מקום אם את רוצה להחזיר, צריך להשיב להורים שלך או למי שלקחת ממנו. אם את רוצה לתקן עדיף לפייס את ההורים שלך (ואחרים שמהם לקחת) ולהתנצל בפניהם.
שאלה: מנהגי אבלות: אבא שלי נמצא בשנת אבל על אמא שלו (סבתא שלי) שנפטרה בחודש סיוון. לאחר 3 חודשים התארסתי ואני מעוניינת לעשות ארוחת אירוסין, הכרות עם המשפחה של החתן. אנחנו בסה"כ 38 איש שהם רק הקרובים קרבה ראשונה.הורים, אחים, בני זוגם וילדיהם. האם יש איסור על זה? או האם אבי יכול להשתתף באירוע זה? כמובן שלא תהיה מוזיקה אלא רק ארוחה מכובדת וצנועה. אשמח לתשובה כי זה ממש חשוב לי.
תשובה: לאשכנזים אסור ולספרדים מותר להקל. בסעודות שאינם של שמחה למנהג האשכנזים אין משתתפים בשמחות וסעודות מחוץ לבית בכל הי"ב חודש, ובין הספרדים יש שנהגו להחמיר בזה ויש שנהגו להקל כאשר הסעודה היא לא סעודה של שמחה אלא כגון סעודה שעורכים בעסק לכל העובדים וכיוצא בזה. עייני
שאלה: גיזום גפן: לרב. 1. האם מותר לגזום גפן פרטית בגינה בשמיטה? 2. אם כן, באיזה מצב מדובר? 3. עד מתי ניתן לבצע גיזום לצורך דילול ענפים וכד? ב. יעקב
תשובה: עיין בקישור - הלכות גיזום בשמיטה
שאלה: שפיכת זרע לבטלה: לך כבוד הרב. השאלה הזאת תתחלק לשתי שאלות בנושאים שונים. ראשית אציין כי אני לאט לאט מצליח להתגבר על היצר של שפיכת זרע לבטלה. וממשיך ומתקדם ברצון להפסיק עם זה. להלן השאלות: 1. (סליחה על החוצפה והשפה) האם לאחר ששפכתי זרע, בבוקר, מותר לי ללכת לבית הכנסת להתפלל, ז"א מיד אחרי. ובכלל לעלות לתורה באותה התפילה. אשמח אם תפרט לי מה מותר ומה אסור, ומה אפשר לעשות בנידון. 2.השאלה השניה, בנושא השני. השאלה הרצינית, הארוכה והחשובה ביותר. :( הרב, החיים קשים, בזמן האחרון יצא לי שיש לי המון זמן פנוי בעבודה. ופתאום מגיעות לי מחשבות על אובדן ומשמעות החיים. פתאום אני מעכל או ליתר דיוק לא מעכל, שהחיים שלנו כאן, קצרים מידי, הטיול הוא קצר מאוד, וקשה, מלא בדברים כואבים ואסונות ובדידות. ואפילו אגיד את האמת, הטיול כאן נראה לי בזמן האחרון מיותר, למה אנחנו באים לעולם, למה כל הסבל? יוצא לי לחשוב שיום אחד, אאבד את אחד ההורים חס ו ואפילו את שניהם חס ו ואיך אמשיך את החיים בלעדיהם? מבלי לשמוע את הצחוק של אמא ואבא ברקע, או מבלי שאוכל להתקשר אליה, אל אמא, ולשמוע את הקול שלה סתם ככה? או שאהיה באזור העיר וארצה לקפוץ לעסק של אבא, כמו בילדותי, והוא לא יהיה שם.? חס ו!! זה כאילו לא נתפס, ולא מתקבל על הדעת. ניסיתי לקרוא את קהלת. ואפילו להבין וזה קשה. אני מאמין שהכל לטובה, אבל מתקשה להבין איך. אני כותב את המגילה הזאת ובא לי לבכות. הבכי הוא פנימי בינתיים. בא לי פשוט לחבק את הוריי ומשפחתי לנצח, שלא ניפרד אף פעם. יוצא לי לפעמים לכעוס, ולשאול ולדרוש, מתי הגאולה כבר? מדוע היא מתעכבת? למה אבינו שבשמיים לא שולח את המשיח? האם לא קשה כאן על כדור הארץ מספיק? קשה כל-כך. אני רוצה את אבא בשמיים שירד למלוך כאן בירושלים כי הטיול מתארך ונהיה קשה יותר ויותר. אני רוצה משיח :( אני רוצה גאולה :(
תשובה: לענין הקרי - צריך לנקות מקום שהתלכלך בזרע, וליטול ידיים. עיין הדברים שלך על אבדן החיים מצביעים על כך שאתה בעצבות (  דיכאון). בתוך דבריך אפשר לחוש שאתה חש בדידות. יתכן שממנה באה העצבות שלך. תנסה להביא עצמך לחברה, ללכת לשעורי תורה, להתנדב במקום כלשהו. אני מאמין שאם תמצא דרך לפתור את הבדידות כל הרגשתך תשתפר מאוד. כאדם מבוגר שחי כבר שנים בלי אבא ואמא שלי זיכרונם לברכה, אני יכול לומר לך שמשלימים עם האבדן. לאחר שמתחתנים ויולדים ילדים, וגם האחים והאחיות שלך מתחתנים, המשפחה מתרחבת ואפשר להתנחם על אבדן ההורים בקשר המשפחתי עם הילדים שלך ועם האחים והאחיינים. אם מחשבות האבדן שלך מתחזקות, עליך לעשות בירור יותר עמוק כדי למצוא את שורשי העצבות שלך ולסלק אותה. אני ממליץ לך לפנות לעובד סוציאלי קליני או לפסיכולוג כדי לטפל בשורשי העצבות שלך ולסלקם. אם קשה לך - לך לכל הפחות לרופא המשפחה, הוא יכול להתחיל את הסיוע לשיפור מצבך. שנה טובה ומתוקה!
שאלה: כשרות: אפיתי עוגה פרווה בתבנית חלבית ( שאינה בת יומה ) בתנור בתא הבשרי ( בטעות כמובן, והתנור אינו בן יומו. לא נאפה בו מאכל בשרי ב-24 השעות האחרונות ) מה דין העוגה? מה דין התבנית?
תשובה: הכל כשר.
שאלה: שבת: אני ממוצא מרוקאי ואימי שתחי מברכת על נרות שבת ואז מדליקה. במהלך השנים, הייתי מדליקה ומברכת.( לפי נישואיי הראשונים, הייתי נשואה לחבדניק ) כעת, נישאתי בשנית לתימני- האם עליי לשנות ממה שהתרגלתי לברך ואז להדליק או לחלופין להמשיך במה שנהגתי עד כה-להדליק ולברך למרות שאני ספרדיה?
תשובה: מנהג תימן לא שונה ממנהג ספרד - לברך קודם ההדלקה. כיום כשאת נשואה לתימני תנהגי כמנהגו, בוודאי כאשר זה גם מנהגך המקורי מהבית.
שאלה: כשרות: שאלה בנוגע להכשרה של כבד עוף, האם אני יכולה להניח כבד בתנור טוסטר אובן ומתחתיו להניח תבנית שינזול לתוכה הדם? או שחייבים אך ורק לצלותו על אש מנגל? באופן שיהיה גלוי מלמעלה ולא סגור?
תשובה: להלן קישורים להדרכה כיצד לצלות כבד בתנור
שאלה: טיגון בשר אחרי דגים: טיגנו במחבת קציצות טונה, ואחר כך באותו שמן טיגנו שניצלים. מה דין השניצלים ומה דין המחבת?
תשובה: השניצלים אסורים. דין הכלי: לאחר ניקוי הכלי היטב, יש המתירים להשתמש מיד ויש פוסקים המצריכים לא להשתמש בכלי 24 שעות.
שאלה: תולעת בבננה: לפני כשבועיים מצאתי בבננה תולעת בחלק שבין בשר הפרי לקליפה, בקצה הבננה. האם יש חובה לבדוק את בננה לפני האכילה?
תשובה: אין חובה לבדוק בננה. אבל אם נראה מקום ממוסמס אז כדאי או לבדוק אותו או להסיר אותו.
שאלה: קפה: בקפה שחור יש מין דברים חומים האם זה חלקים שלא אנחנו היטב או חשש תולעים
תשובה: בדרך כלל זה לא נגיעות. תוציא כמה חלקים כאלו ותמעך אותם על נייר לבן. כך אפשר להבחין האם זה חרק או לא.
שאלה: חרקי ספרים (  פסוקים  ): נתקלתי בביתי בחרקי ספרים רבים, שניזונים מנייר (לא רק ספרים אלא גם ברכונים, מגבות נייר, כוסות נייר וכו). לעתים נדירות הם גם נמצאים על כלי פלסטיק עץ שאינם נקיים לגמרי. זה שהם נמצאים בכל הניירות בבית זה אומר שהם גם הולכים לשם. וייתכן שנמצאים על שולחן האוכל כלים וכו. גם הפעלת מאוורר מפזרת אותם בבית. קשה להבחין בהם (אם כי אפשרי). לגבי הספרים הפתרון שביצעתי הוא ניקוי, ריסוס והשארה בשמש, אך הריסוס לא אפשרי בכוסות נייר, ומנסיון השארה בשמש לא תמיד מספיקה להעלמתם. בנוסף אמר לי מדביר שיש ביצים שנשארות על הנייר. השאלות שלי: 1. האם כלי אוכל מנייר ניתנים לשימוש לאחר ניקוי ובדיקה בעין שאין חרקים חיים? או שעלי לזרוק הכל? 2. האם חובה לחשוש באיזשהי צורה לאכול בבית, עם כלים רגילים? כלי פלסטיק שהיו ליד כלי נייר נגועים?
תשובה: כתבנו על נושא זה בעבר: התשובה אינה שלימה עבורכם. צריך להתקשר עם מדביר מקצועי כדי לעקור את הבעיה מהשורש. יש גם מצבים קשים שלא ניתנים לפתרון ואנשים אף נאלצו להחליף ארונות מטבח
שאלה: כשרות עופות: רציתי לשאול מהי רמת הכשרות של מס כשרויות: אוריירבך, רבנות חיפה (הרב שלוש) ושל עוף אנ"ש ליובביטש כאשר אנו איננו חב"דניקים.
תשובה: עיין בקישור המצורף:
שאלה: בקשר לשאלה: הרב לך על כל העזרה!!!!! לשאלה הזאת: לשאלה מס אחד, בטוח אני יכולה לגמריי להיות שקטה בעיניין הזה? למרות שהוא הציע את המחיר בהנחה הוא הציע בגלל שאמא שלי אמרה פרט שהוא לא הכי מדוייק. לפי זה הוא הסתמך, ואם זה שקר.? אני ממש מצטערת על כל הטירחה. שנה טובה!! (:
תשובה: הוא סוחר והוא יודע כמה הוא רוצה ויכול להרוויח מהסחורה שלו. הוא מעוניין למכור - והוא מחליט למכור במחיר מסויים מפני שזה משתלם לו ולא בגלל מה שאמא שלך אמרה לו. לכן תלבשי את הכובע בשמחה ואל תהיי מודאגת.
שאלה: הכנת זיתים כבושים: אני מעוניין לכבוש זיתים בביתי (לאכילה ולא לשמן) רציתי לדעת אם יש בעיה של נגיעות אם אני קוטף זיתים מעצי הפקר ואם יש בעיה האם על ידי בדיקה בעין של כל זית בנפרד אפשר לדעת שהוא לא נגוע או שיש נגיעות שאי אפשר לראות מבחוץ
תשובה: יש נגיעות רבה מאד בזיתים. אבל אפשר לברור אותם לפני הכבישה. עיין כאן לתיאור של הנגיעות וכיצד לזהות זאת:
שאלה: גלישה באינטרנט רימון לצורך פרנסה: האם לצורכי פרנסה בתחום התכנות לאינטרנט מותר לכתחילה לסמוך על ההגנה של אינטרנט רימון (כאשר עם הגנות יותר חזקות כדוגמת אתרוג זה בלתי אפשרי)? אם כן, האם מי שבעבר גלש באתר הכרויות חילוני ובעקבות כך הגיעה למצב של יחסים אסורים וכן לראיות אסורות של נשים בלבוש מינימלי, נניח שכעת הוא שומר על העיניים באינטרנט, מותר לגלוש באינטרנט רימון לצורכי פרנסה?
תשובה: אפשר שאיני מבין את השאלה טוב מספיק. מדוע שלא יהיה אפשר לגלוש דרך מסנן זה? אם מדובר באדם שממשיך ליפול, ואינטרנט רימון אינו מונע את הבעיה - אז אסור.
שאלה: פלטת שבת: כבוד הרב בעקבות כך שהנני מתחזקת בדת ומנסה לשמור שבת פרט לפלטת שבת (לא מדליקה אש, אך מחממת את האוכל במיקרו). והנני רוצה להפסיק עם המיקרו בשבת, על כן אצטרך לרכוש "פלטת שבת". השאלה: א. האם זה לא מסוכן (שילדים לא יגעו)? ב. אם רוצים לאכול אוכל שהוא לא חמין, איך יש לשים אותו? האוכל ארוז בשלל קופסאות פלסטיק, אם אני אשים את הקופסא על הפלטה - הפלסטיק ישרף. אולי יש צורך להעביר לסירים, אבל אז כאילו שמבשלים אוכל בשבת ג. האם מותר לשים על פלטה מזון שהוא נוזלי - מרק? ד. האם יש איזה שהם כללים בבחירת פלטה? מראש
תשובה: כל הכבוד על ההתחזקות! א. מניחים בדרך כלל את הפלטה על התנור או על המקום של הגז, מקום שממילא הילדים לא אמורים להגיע אליו. הרבה משפחות גם מחברות את הפלטה לשעון שבת, שיפעל רק לקראת הארוחות (זה גם פותר את בעיית החום שנוצר מהפלטה בקיץ). ב. מותר לשים סירים על הפלטה בשבת. מכיוון שהאוכל כבר מבושל מיום שישי ורק מחממים אותו - זה לא נקרא בישול. ג. לפי רוב העדות מותר בשבת לחמם על הפלטה רק אוכל מבושל יבש (יש נוהגים שלא מניחים בשבת ישירות על הפלטה, אלא על תבנית הפוכה וכדומה, צריך לברר את מנהג העדה). התימנים נוהגים להתיר להניח בשבת גם אוכל מבושל לח, כמו מרק. אבל ביום שישי לפני כניסת השבת מותר להניח ישירות על הפלטה כל אוכל שרוצים, שימשיך להתחמם בשבת, כולל מרק. ד. קנו פלטה שמתאימה לצרככם (גודל מתאים, איכות החימום). ה. אני ממליץ ללמוד את הנושא מתוך ספרי הלכה שנכתבו בדורנו ועוסקים בנושא, כמו הספר "שמירת שבת כהלכתה" או "פניני הלכה - שבת", שאפשר למצוא בחנויות לספרי קודש, וגם מומלץ להתארח אצל חברים דתיים ששם אפשר לראות איך בפועל שומרים את השבת. שבת ומבורך!
שאלה: בחירת שם: שמי רחלי ואני מבקשת לדעת מה השם שאתם ממליצים עבורי עבור תינוקת חדשה ההתלבטות היא בשמות : שירה או נעמה וגם פתוחים לעוד המלצה של שמות.
תשובה: עדיף שירה על פני נעמה, או לקרוא בשם נעמי. שיהיה במזל טוב!
שאלה: סגולה לזיכרון: שמעתי חלק מהדברים בתכנית של הרב מוצפי שקיימת סגולה לשים בהבדלה פירורי לחם. או לשים בתוך העיסה שאופים. זה לפי הרב חיים פלאג י. אשמח אם תוכל לעזור לי להבין במה מדובר.
תשובה: אינני מכיר את הסגולה הזו.
שאלה: שימוש בקומפוס בשמיטה: לרב עוזיאל מותר לעשות קומפוסט בשמיטה? חגי.
תשובה: ב"ה אם אתם צורכי פירות ויקרות הקדושים בקדושת הארץ,את השאריות והקליפות ניתן לשים בפחשיש החום שנמצא במטבח שאליו מכניסים את השאריות(כתחנת מעבר)עד שהם ירקבו כך מעצמם. ולאר מכן להעבירם ישירות לפח הקומפוסטר שבחוץ או לפח הקומפסטר הציבורי. ישנה אפשרות נוספת והיא לעטוף את השאריות הקדושות בקדושת הארץ בנייר טישו או בנייר טאולט ואז להניח את זה בקומפוסטר בגינה או בקומפוסטר הציבורי. בהצלחה, עוזיאל אליהו.
שאלה: צדקה לעמותות צער בעלי חיים : אין ספק שיש מצוות צדקה. השאלה היא האם הכסף של הצדקה חייב להגיע לבתי כנסת, או שאפשר לתרום אותו לאחת עמותות, לדוגמא לילדים אוטיסטים, לבית חולים, צער בעלי חיים, או לחילופין לקבצן נדבות? מראש והמשך יום טוב
תשובה: ב"ה אתה לא יכול לתת כספי צדקה למי שאינו זקוק או למי שמתחזה כזקוק. וגם הגדרת זקוק היא הגדרה אובייקטיבית ולא סובייקטיבית (להחליף רכב ממשנת יצור 2014 ל 2015 זה נקרא זקוק?) ישנן מדרגות וסדרי עדיפיות לנתינת כספי צדקה למשל "עניי עירך קודמים לעניי עיר אחרת" הזן את בני ביתו ובניו הקטנים, פדיון שבויים, תלמוד תורה תמיכה באנשים חולים וכדומה עיין נא גם ברמב"ם הלכות מתנות עניים פרק י סדרי עדיפויות במתן צדקה. יישר כוח ויהי רצון שבזכות הצדקה תצדק בדין ברחמים רבים שהרי היא זו שמקרעת גזר דינו של אדם. שנה טובה, עוזיאל אליהו.
שאלה: בחירת שם לתינוקת: שבוע טוב, בלילה שבין שישי לשבת הקודם (5.9) נולדה לנו בת בשעה טובה. אשמח לקבל מידע בנוגע לשם מומלץ לתינוקת. האפשרויות שקיימות הן: שירה, רוני או עדי. מראש
תשובה: כל השמות טובים, תבחרו כרצונכם. מזל טוב!
שאלה: בחירת רב: כבוד הרב יש הרבה הגיון ב"עשה לך רב", שלא יווצרו חלוקי דעות בין רבנים. אך איך בוחרים רב? על סמך העדה? אם אני אשכנזיה, חייתי עם גבר ספרדי מעל ל 10 שנים, שנינו חיינו כחיי חילונים. ובעקבות הגירושין התחזקתי בדת. אז בעצם אני אמורה ללכת לרב אשכנזי, ולאיזה רב אמורים ללכת ילדיי (שחיים איתי, אך בקשר עם אביהם)? בנוסף לעדה, האם יש עוד דברים שמסיעים בבחירת רב? מראש והמשך יום טוב
תשובה: ב"ה, אדם צריך לבחור רב שמוסיף לו יראת שמים ומרוממם אותו ומוצא מסילות אל ליבו, זה לא משנה אשכנזי או ספרדי כי כל רב יודע את הדעות של העדות השונות. דני ארגמן
שאלה: הבאת העומר בתקופת השמיטה: בשנת השמיטה נאמר: ואכלתם ישן עד השנה התשיעית. עם לא היה "חדש" העם הביאו את העומר? אם לא הביאו את העומר, האם ספרו את "ספירת העומר"? אם לא, כיצד קבעו את חג השבועות?
תשובה: לך עיין במשנה במסכת שקלים כיצד הביאו את העומר בשנת השמיטה שנה טובה דוד לוי
שאלה: שידוך: בת דודה שאלה אותי לגבי בחור שרוצה לצאת איתה. למדתי בעבר איתו ולא נראה לי ככ טוב. מפחדת שהוא יפגע בה. מצד שני חס ו גם מפחדת שבסוף אחד מהם יתחתן לגוי שזה עוד יותר גרוע. אני כמה שנים לא פוגשת אותו, אולי הוא השתנה מצד שני לדעתי יש דברים מהותייםשלא משתנים עם הזמן (צריכים עבודה על המידות ממש חזקה לכך ולא ככ נראה לי שהוא עובד ל זה. מה לעשות? מותר לדבר לשון הרע? כבר ניסיתי לרמז לה אבל היא ממשיכה לשאול אותי אליו
תשובה: ב"ה, אם את יכולה לברר את מצבו עכשיו תבררי, ואם לא את תאמרי לה את הדברים כפי שהם, שלפני מספר שנים הכרת אותו כמי שצריך להזהר ושתבדוק היא עצמה, את לא צריכה לחשוש שמישהו יתחתן לגוי כי לא מתחתנים במצב כזה שיש חשש פגיעה. דני ארגמן
שאלה: טהרה: לרב אני בשבוע 22 להריון. האם אני יכולה לטבול במקווה לפני יום כיפור?
תשובה: המנהג שרק הנשים הנשואות שאינן נידות, טובלות בערב יום כפור. אם אינך נידה את יכולה לטבול. ועייני
שאלה: בעל בלידה: חשוב מאד לאישתי שאהיה איתה בלידה ואאעזור לה במה שצריך. כולל עזרה שמצריכה מגע. מה אפשר?
תשובה: על פי הפסיקה המקובלת, נגיעה בין איש לאישה במהלך לידה אסורה מרגע שיוצא דם כלשהו. חלק מהפוסקים אסרו את המגע החל מהתקדמות בתהליך הלידה אף בלא ראיית דם. עם זאת, ח קבעו כלל כי מכיוון שיולדת נחשבת כ"חולה שיש בו סכנה", רשאים אנו לעשות כל דבר שיש בו משום "יישוב דעתה". כדוגמא קיצונית לכך קובעת הגמרא כי אם היולדת מבקשת בשבת כי ידליקו עבורה את הנר, מחללים שבת ומדליקים את הנר, אפילו אם היולדת עצמה עיוורת ואינה נהנית ממנו כלל, שכן במצבה הלחוץ, אי היענות לבקשתה עלול לסכן את חייה. איסור נגיעה בין איש לאישה במהלך לידה קל יותר מאיסור הדלקת הנר בשבת. לכן, נראה שאם היולדת זקוקה לכך ומבקשת את תמיכתו הפיזית של בן זוגה, מצווה עליו לסייע לה כרצונה במהלך הלידה, אף אם הדבר כרוך הנגיעה, כדין כל פיקוח נפש. להיתר זה שתי הגבלות חשובות: 1. הוא שייך רק בזמן הלידה ולא בתקופה שאחריה. 2. בסיס ההיתר הוא רצונה של האישה בתמיכתו של האיש ולא רצונו של האיש להיות שותף בלידה. ההיתר שייך רק במקרה שהאישה רוצה דווקא את תמיכתו של האיש ולא של אדם אחר (אמא, אחות, חברה, דולה וכו ). (התשובה ניתנה מהרב אילעאי עופרן)
שאלה: ללא נושא: אני לא רוצה להטריח את הרב אז אומר כאן את הפרטים שאני יודעת (לא הייתי שם עדיין): 1.אין פה שום חוזה, זו עבודה שאני קובעת איתם טלפונית. 2.מדובר על שניים-שלושה לילות בשבוע. 3. בבית נמצאים ההורים של התינוקות-האבא והאמא, זה בינתיים מה שאני יודעת.
תשובה: לך לענות במחשב פחות אמיתי ומטריח אותי הרבה יותר מאשר בטלפון כמו כן המשך לשאלות כדאי לכתוב במדור תגובות ולא כשאלה נוספת דוד לוי 098987548
שאלה: טבילה: הרב. אני ובעלי מקווים להריון כבר מספר חודשים מחר אני אמורה לטבול אך יש לי ארוע די רחוק כך שאצטרך לצאת מהבית לפני שקיעה )אני נוסעת עם עוד אנשים ברכב( אציין שיש לי בעיית עקרות הלכתית כך שכל יום מרגע שאנחנו מותרים הוא קריטי )אני לוקחת כבר מספר חודשים את ההורמונים לסדר את זה והם משפיעים עלי קצת לרעה( האם יש דרך לאפשר טבילה מוקדמת לשעות אור או משהו כזה שלא "נבזבז" עוד חודש על נסיון וכדורי הורמונים לחינם?
תשובה: יש אפשרות להתיר, אבל אינני יכול להתיר בגלל המורכבות והעדינות של נושא זה. צריך לברר מה הנחיצות של הנסיעה כנגד האפשרות הדחוקה להתיר. אולי צריך לוותר על הנסיעה. משום כך אין לראות בדברים הללו היתר. עליך לפנות (אפשר בסיוע של בעלך) אל רב פוסק ולברר אתו את המקרה שלך במדויק. עייני בקישור להלן (הסעיף שסמוך להערה 13): "יש מי שהורה שמקרה שבו לא ניתן לטבול בזמן, ודחיית טבילה ללילה שאחרי כן עלולה לגרום להחמצת הביוץ, יש מקום להתיר טבילה ביום השביעי, כדי לאפשר טבילה במועד הביוץ". הקישור -
שאלה: אהבה לאדם שאינו בן זוג: במסגרת עבודתי הכרתי אדם המספק שירותים למשרד.לאורך השנה דיברנו בטלפון כדי להזמין שירותים דרכו.בינתיים גיליתי שאני מחבבת אותו וחושבת עליו מה שאסור עלי וגם לו.כוון שאני נשואה עם ילדים.ניסיתי לשכוח ממנו והצלחתי אבל כל פעם זה חוזר. במחשבות. אני יודעת שלא שייך ולא מתאים. זה כל פעם חוזר.מה עושים?חודש אלול ואני רוצה לחזור בתשובה.
תשובה: חובתך לסלק כל אפשרות להמשך תקשורת ביניכם. לא לדבר אתו בכלל. תדאגי שמישהו אחר יהיה אתו בקשר לשירותים במשרד ולך לא יהיה שום דיבור אתו - כלום. הניתוק הממשי ממנו יביא גם לניתוק רגשי. אם בכל זאת את נזכרת בו, תובילי את ראשך לחשוב על דברים אחרים (אי אפשר לסלק מחשבות אבל אפשר למלא את הראש במחשבות אחרות, בריאות וטובות) תחשבי על המשפחה שלך ועל הילדים שלך וכו  כך גם הראש יתרחק ממנו. בדרך הזאת תצליחי לתקן ולשוב בתשובה שלימה. שנה טובה!
שאלה: צומת בחיים: אני עוד מעט בת 22, יוצאת עם בחור מקסים מזה כ4 שנים. לפני למעלה מ3 שנים הייתי צריכה להתגייס לצבא, כחודש לאחר מועד הגיוס הצהרתי ברבנות שאני דתייה. הצבא לא קיבל זאת מאחר והגשתי את ההצהרה באיחור ומאז אני מוגדרת כמשתמטת. חשוב לציין שאני אכן דתייה ויש לי אחות תאומה שהצהירה בזמן וקיבלה פטור. לא שמעתי כלום מהצבא מאז, ולפני 8 חודשים החלטתי לקחת עו"ד שיטפל בעניינים האלו. לאחרונה עולה הנושא ללכת ו"להסגיר" את עצמי לצבא ומשם )מעצר כלא), לנהל את המשא ומתן עם הצבא לגבי הפטור והעונש על ההשתמטות. אני כרגע עובדת כקוסמטיקאית לאחרי כשנה של לימודים, מצאתי מקום עבודה טוב ואני מתלבטת מה לעשות. האם ללכת לצבא ולהסגיר עצמי או להמשיך כרגיל ולהמשיך לנסות לסדר את העניין מבחוץ (לא כ"כ הולך עד עכשיו). במידה ואסגיר את עצמי אני אאלץ לעצור את החיים לגמרי אפעלו לחצי שנה, הן מבחינת עבודה והן מבחינת זוגיות ובעז"ה חתונה (זה התכנון). מה כבוד הרב ממליץ לעשות? ב ר.
תשובה: אנחנו בעד שמירת חוק. חוקי התורה וחוקי המדינה. לכן עליך להסדיר את עניינך עם הצבא. הדרך הנכונה ביותר - להיעזר בעו"ד שמתמצא בדברים ולהגיע להסדר הכי נוח שאפשר. להלן קישורים לשני משרדים שמצאתי:
שאלה: חילול שבת: ברצוני לשאול הייתה שבת אחת שלא שמרתי והורדתי סרטים למחשב עכשיו השאלה אם עשיתי תשובה ועכשיו אני שומר שבת האם זה מותר לראות את הסרטים האלה ביום חול? (כמובן שזה סרטים חינוכיים ולא תועבה) או שצריך לזרוק את כל מה שהורדתי בשבת ולהוריד מחדש את אותם סרטים ביום חול?
תשובה: העושה מלאכה בשבת בשגגה, מותר לו ולכל ישראל ליהנות ממנה מיד במוצאי שבת. ואם עשה את המלאכה במזיד, אסור לו ליהנות ממנה לעולם, ולאחרים מותר ליהנות ממנה במוצאי שבת. מתוך אסור לך ליהנות מחילול השבת שלך לעולם! צריך לזרוק כל מה שהורדת או לתת לאחרים.
שאלה: תנור דו תאי: ברצוננו לקנות תנור חדש שישמש אותנו לאפיה של חלבי ובשרי אנחנו מתלבטים בין תנור דו תאי לתנור פירוליטי א. מהם התנאים כדי לאפות חלבי ובשרי בתנור דו תאי? ב. מה דין פרווה שנאפה באחד התאים? ג. האם אפשר לאפות במקביל חלבי ובשרי כל אחד בתא שלו? ג. האם יש עדיפות לתנור דו תאי על תנור תא אחד פירוליטי?
תשובה: א. אין תנאים מיוחדים. כל סוג בתא שלו עם התבניות המיוחדות שלו. ב. דינו כפרווה כאשר הוא נאפה בתבנית פרווה ואין שאריות חלב בשר הנראות לעין. הטוב ביותר הוא להפעיל את התנור על חום גבוהה משך כ15 דקות לפני שמכניסים את הפרווה. ג. כיום כן, כי היום התאים נפרדים לגמרי והאדים לא עוברים מתא לתא. לסיכום- אין העדפה הלכתית בין תנור דו תאי לתנור פירוליטי. אולי יש נקודה אחד שבגללה כדאי להעדיף את הפירוליטי: הכשרת התנור לפסח.
שאלה: שתילת זרע לפני שנת שמיטה: האם מותר עדיין לזרוע זרעים של ירקות באדמה (מלפפונים, פלפלים.)? האם מותר לזרוע גרעין של אבוקדו בתוך עציץ לא מנוקב? האם זה משנה אם העציץ בתוך הבית או מחוץ לבית? מראש, חן
תשובה: 1. בירקות שנזרעים, (בזרעים או בפקעות) כגון גזר או תפוחי אדמה, יש לסיים את הזריעה ולהשקות את השטח בהקדם, כדי שתחילת הנביטה תהיה לפני ראש השנה. 2. בירקות הנשתלים ללא גוש, יש לסיים את השתילה ולהשקות את השטח עד כ"ו באלול. 3. בירקות הנשתלים בשתילת תבנית (כגון: "חישתיל"), יש לסיים את השתילה עד ערב ראש השנה. בשעת הדחק אפשר לשתול עד זמן זה גם שתיל שהגוש שלו התפורר. 4. יש לסיים ולשתול לפני השמיטה את כל סוגי הירקות. עיין
שאלה: 1820: רציתי לקבל התיחסות לאתר sod1820.col.il האתר מדבר על צופן 1820 ומביא דברים מדהימים ופתיעים ומפחידגים בקשר לשנה והשנתיים הקרובות. אך זה עם צפנים מאוד משכנעים.
תשובה: בימי חלדי נחשפתי להרבה מאוד שמועות וכד  על נסים ונפלאות וישועות מופתיות. בסופו של דבר נוכחתי שחיי היגיעה בלימוד התורה ושמירת המצוות והעמל בכינון ישראל בארצו זוהי הדרך הברורה ביותר לישועת הפרט וישועת העם. האירועים הממשיים שעוברים עלינו כאן הם ישועות ונסים נסתרים(?) כלשון הרמב"ן. זה האות לביטחון המלא בגאולה האחרונה. לא התרשמתי במיוחד מהאתר והמוצג בו.